Ministar unutarnjih poslova Vlaho Orepić kazao je kako će se u Slavonskom Brodu kamp za izbjeglice staviti u hladan pogon te da se migranti neće niti trenutka zadržavati u Hrvatskoj

Ministar unutarnjih poslova Vlaho Orepić i glavni ravnatelj policije Vlado Dominić ispratili su policijske službenike koji su krenuli na granicu Grčke i Makedonije pomoći kolegama u tranzitu izbjeglica koje stižu na europsko tlo.

Ministar je otkrio kako kreće novi režim što se tiče prijevoza i prihvata informacija. Naime, on je najavio stavljanja kampa u Slavonskom Brodu u hladan pogon, dodavši kako će ista sudbina zadesiti kampove u Srbiji i Sloveniji.

Sadržaj se nastavlja...

"Zaustavljat će se jedino zbog izmjene lokomotiva i policajaca na osiguranju vlaka. Također, ako bi nekome zatrebala liječnička pomoć, ona će mu se i pružiti", kazao je Orepić. (Foto: Petar Glebov/PIXSELL)

Upitan ako netko u Makedoniji izrazi želju da ostane u Hrvatskoj i ovdje zatraži azil, ministar je odgovorio kako će se ta osoba 'onda iskrcati u Hrvatskoj'.

Prijevoz izbjeglica na ovakav način dogovorile su vlade Srbije, Makedonije, Slovenija, Austrije i Hrvatske.

Naših policajaca na terenu bit će 20. Prva grupa tamo ostaje do 23. veljače.

"Njihov zadatak je profilacija ljudi i nadzor prolaza prema konačnoj zemlji odredišta", pojasnio je Dominić.